આગલા દિવસે એટલે કે આઠમી સપ્ટેમ્બરે અમે કરાચી એરપોર્ટ પહોંચ્યા ત્યારે અખાતની એરલાઈન્સની એર હોસ્ટેસે મને અમારા ગ્રૂપની બે વ્યક્તિના મૃતદેહ અંગેની પૂછપરછ કરી. જોકે એ મૃતદેહો ક્યાં છે તેની મને જાણ નહોતી. તેણે મને કહ્યું, “જો તું એ મૃતદેહો અહીં જ છોડીને જતો રહીશ તો તું પણ નહીં બચે.” આ વાતનું મને ખૂબ લાગી આવ્યું. ભારતના તત્કાલીન સિવિલ એવિયેશન તથા સંરક્ષણ પ્રધાન ભારતીય યાત્રીઓને પરત લાવવા કરાચી આવ્યા હતા.